70/108/ETY: Neuvoston päätös, tehty 27 päivänä tammikuuta 1970, rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen 4 artiklan soveltamisesta 13 päivänä toukokuuta 1965 tehdyn neuvoston päätöksen muuttamisesta



Virallinen lehti nro L 023 , 30/01/1970 s. 0024 - 0025

Suomenk. erityispainos Alue 7 Nide 1 s. 0095

Tanskank. erityispainos: Sarja I Alue 1970(I) s. 0051

Ruotsink. erityispainos Alue 7 Nide 1 s. 0095

Englannink. erityispainos: Sarja I Alue 1970(I) s. 0064

Kreikank. erityispainos: Luku 07 Nide 1 s. 0133

Espanjank. erityispainos: Luku 07 Nide 1 s. 0128

Portugalink. erityispainos: Luku 07 Nide 1 s. 0128



NEUVOSTON PÄÄTÖS, tehty 27 päivänä tammikuuta 1970, rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen 4 artiklan soveltamisesta 13 päivänä toukokuuta 1965 tehdyn neuvoston päätöksen muuttamisesta (70/108/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen 4 artiklan soveltamisesta 13 päivänä toukokuuta 1965 tehdyn neuvoston päätöksen () ja erityisesti sen 4 artiklan, ottaa huomioon komission ehdotuksen, ottaa huomioon edustajakokouksen lausunnon (), ottaa huomioon talous- ja sosiaalikomitean lausunnon (), sekä katsoo, että 13 päivänä toukokuuta 1965 tehdyn päätöksen 4 artiklan 1 kohdassa edellytetään jäsenvaltioiden tekevän yksittäisiä tutkimuksia infrastruktuurikustannusten kohdentamiseen liittyvien ongelmien selvittämiseksi sovellettaessa tiettyjä ratkaisuja; 4 artiklan 3 kohdassa määrätään nimenomaisesti, että näitä säännöksiä voidaan muuttaa 3 artiklassa tarkoitetun esitutkimuksen tulosten huomioon ottamiseksi; tämä esitutkimus osoittaa, että useimmista aluksi määrätyistä yksittäisistä tutkimuksista voidaan vaikeuksitta luopua, ja esitutkimuksen avulla ei kuitenkaan ole ollut mahdollista selvittää teiden infrastruktuuriin liittyviä ongelmia kaupunkimaisilla seuduilla, sen vuoksi on tärkeää huolehtia tällä alalla suunniteltujen tutkimusten jatkamisesta ja asettaa uudelleen niiden tavoitteet ja määrittää uudelleen ne perusteet, joilla valitaan tutkimusaiheet; näiden tutkimusten tavoitteena on oltava sekä infrastruktuurin käytön veloitukseen kaupunkimaisella seudulla liittyvien ongelmien teoreettisten näkökohtien selventäminen että keinojen kehittäminen mahdollisen veloitusjärjestelmän käyttöönotolle, ON TEHNYT TÄMÄN PÄÄTÖKSEN: 1 artikla Korvataan rautatie-, maantie- ja sisävesiliikenteen infrastruktuurikustannuksia koskevan tutkimuksen järjestämisestä 22 päivänä kesäkuuta 1964 tehdyn neuvoston päätöksen 4 artiklan soveltamisesta 13 päivänä toukokuuta 1965 tehdyn neuvoston päätöksen 4 artikla seuraavilla määräyksillä: «1. Kunkin jäsenvaltion, Luxemburgia lukuun ottamatta, on toteutettava tutkimus, jonka tarkoituksena on selvittää teiden infrastruktuurin käytön veloitukseen kaupunkimaisella seudulla liittyvät teoreettiset ja käytännölliset ongelmat. Näiden tutkimusten tavoitteena on luoda keinot infrastruktuurin käytön veloitusjärjestelmän määrittämiseksi, täsmentää edellytykset infrastruktuurin käyttökustannusten kohdentamiseksi sekä luoda sopivimmat keinot sellaisen järjestelmän mahdolliseksi käyttöönottamiseksi. 2. Jotta tutkimus käsittäisi mahdollisimman erilaisia tapauksia, jäsenvaltioiden on otettava huomioon seuraavat perusteet valitessaan ja jakaessaan keskenään yhteisellä sopimuksella tapauksia 1 kohdassa tarkoitettuja tutkimuksia varten: P kaupunkimaisen seudun väestömäärä, P kaupunkimaisen seudun laajuus, P kaupunkimaisen seudun sosiaaliset ja taloudelliset tehtävät, P kaupunkimaisella ja esikaupunkimaisella seudulla oleva raideliikenne. 3. Jäsenvaltiot saavat taloudellista avustusta yhteisöltä menoihinsa 4 kohdan tehtäväjaon perusteella. Tarvittavat määrärahat varataan riittävän ajoissa yhteisöjen talousarvioon yhteisöä koskevien yleisten tutkimusten ja katsausten kohdalle. 4. Välttääkseen päällekkäisyyttä jäsenvaltiot neuvottelevat keskenään tehtävien jaosta tutkiessaan yleisiä teoreettisia ja käytännön kysymyksiä teiden käytön veloittamiseen liittyvissä ongelmissa kaupunkimaisella seudulla. 5. Jäsenvaltiot toimittavat tutkimuksensa komissiolle ennen 1 päivää helmikuuta 1973. Tämä esittää neuvostolle tutkimustuloksista kertomuksen, johon sisältyy päätelmät yhteisen liikennepolitiikan osalta mahdollisesta veloitusjärjestelmän käyttöönotosta kaupunkimaisella seudulla sekä veloitusjärjestelmän periaatteet ja keinot.» 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä tammikuuta 1970. Neuvoston puolesta Puheenjohtaja A. BERTRAND () EYVL N:o 88, 24.5.1965, s. 1473/65 () EYVL N:o C 41, 1.4.1969, s. 6 () EYVL N:o C 48, 16.4.1969, s. 9